Lav et referat af nedenstående tekst:

Tekst:
Fire nordjyske kommuner får del i en pulje på hele 119,2 millioner kroner, der skal gøre det nemmere for børn og unge at komme til tandlæge. Hjørring Kommune får 5,5 millioner, Vesthimmerland Kommune får 2,3 millioner kroner, Thisted får del i puljen med knap 2,3 millioner kroner og Aalborg Kommune får 855.000 kroner. Der var 29 kommunale projektansøgere, som har fået tilsagn om at få del i puljens midler for 2022 og 2023. Det er penge, der tidligere er blevet sat på finansloven for 2022 med fokus på vederlagsfri kommunal tandplejetilbud til de 18 til 21-årige. Puljen har til formål at understøtte, at kommunerne har mulighed for at udvide kapaciteten i takt med den gradvise udvidelse af målgruppen.

Referat:
Hjørring, Thisted, Vesthimmerland og Aalborg kommuner får alle del af trecifret millionbeløb til ekstra børnetandpleje.